เล่นเกม ต้านทานแรงกดดันจากคนรอบข้าง เคารพขอบเขตของผู้เล่น
คุณจะต้องมีพื้นที่ปิดเล็กๆ ในบ้านสำหรับเล่นเกมนี้ โดยทั่วไปแล้วพื้นที่นี้จะต้องมืด แต่คุณจะเลือกพื้นที่ที่เปิดไฟสว่างก็ได้เช่นเดียวกัน นอกจากนี้คุณก็อาจจะเอาเก้าอี้ไปวางสำหรับให้ผู้เล่นนั่ง แต่จริงๆ แล้วก็ไม่ได้จำเป็นสำหรับการเล่นเกมสักเท่าไหร่  สถานที่ที่คุณจะใช้สำหรับเล่นเกมอาจจะเป็นตู้เสื้อผ้า ห้องน้ำ หรือห้องซักรีด และอื่นๆ ถ้าคุณอยากให้ห้องมืดตลอดเวลา คุณก็สามารถแกะหลอดไฟในห้องออกได้ ดูให้ดีว่าบริเวณนั้นโล่งและไม่มีของวางเกะกะที่อาจเป็นอันตรายได้ โดยเฉพาะอย่างยิ่งถ้าคุณแกะไฟออกหมดห้อง เพื่อไม่ให้ผู้เล่นดูนาฬิกา คุณอาจจะเอานาฬิกาออกจากห้องที่คุณเล่นเกมด้วย อาจจะรวมถึงไม่ให้เอาโทรศัพท์มือถือและนาฬิกาข้อมือเข้าห้องด้วย ปกติแล้วเกมนี้มักจะมีผู้เล่นเป็นผู้ชายและผู้หญิงจำนวนเท่าๆ กัน แต่ก็อาจจะไม่เป็นแบบนี้เสมอไปแล้วแต่ความพึงพอใจของผู้เล่น ส่วนใหญ่มักจะเล่นกลุ่มละ 10-14 คน แต่จริงๆ มีแค่ 6 คนก็เล่นได้แล้ว คุณอาจจะเล่นเกมนี้กับเพื่อนๆ ที่มาจากโรงเรียนหรือละแวกบ้านเดียวกัน แต่ถ้าคุณไปเข้าค่าย คุณก็อาจจะเล่นเกมนี้กับเพื่อนที่มาเข้าค่ายด้วยกันก็ได้ เมื่อคุณเตรียมห้องเรียบร้อยแล้วและผู้เล่นก็มารวมตัวกันแล้ว คุณก็ต้องอธิบายกติกาของเกมให้ผู้เล่นฟัง ขั้นตอนนี้สำคัญมากเป็นพิเศษเพราะเกม 7 นาทีบนสวรรค์สามารถเล่นได้หลายแบบ กติกาโดยทั่วไปได้แก่:  สุ่มเลือกคน 2 คน ส่งสองคนนั้นเข้าไปอยู่ในห้องด้วยกันตามลำพังเป็นเวลา 7 นาที อย่าลืมปิดประตูด้วยล่ะ! พอครบ 7 นาทีแล้วก็ให้สองคนนั้นออกมาจากห้อง คุณอาจจะตั้ง "กฎของบ้าน" ตอนที่เล่นด้วยก็ได้ เช่น "ต้องเปิด/ปิดไฟ" หรือ "ไม่อนุญาตให้เอานาฬิกาข้อมือหรือโทรศัพท์มือถือเข้าไปในห้อง" เพื่อป้องกันไม่ให้มีใครรู้สึกอึดอัด คุณอาจจะตั้งกฎว่า ผู้เล่นไม่จำเป็นต้องเข้าไปในห้องถ้าเขาไม่อยากทำ ขั้นตอนนี้เป็นวิธีการเลือกคนสองคนที่จะเข้าไปอยู่ในห้องด้วยกันตามกติกาของเกม 7 นาทีบนสวรรค์ คุณอาจจะใช้วิธีหมุนขวดเพื่อสุ่มเลือกคนสองคนหรือจับสลากชื่อจากในหมวก ถ้าคุณอยากให้ผู้ชายกับผู้หญิงเข้าไปในห้องอย่างละ 1 คน คุณก็อาจจะจับสลากตามเพศก็ได้  ในการสุ่มเลือกผู้เล่นตามเพศนั้น คุณอาจจะหมุนขวดในกลุ่มผู้ชายหนึ่งครั้งและในกลุ่มผู้หญิงอีกหนึ่งครั้ง ถ้าขวดชี้ไปที่ใครในแต่ละกลุ่ม คนๆ นั้นจะต้องเข้าไปในห้อง ถ้าคุณจับสลากชื่อจากหมวกหรือภาชนะอื่นๆ คุณอาจจะแยกภาชนะอันหนึ่งสำหรับผู้หญิงและอีกอันหนึ่งสำหรับผู้ชาย พอขึ้นเกมรอบใหม่ คุณก็จับสลากจากภาชนะแต่ละอัน แต่ละรอบจะมีคนสองคนเข้าไปในห้องและอยู่ด้วยกัน 7 นาที คุณจะเล่นเกมนี้กี่รอบก็ได้ แต่คุณก็อาจจะเตรียมกิจกรรมอื่นๆ เช่น เกมกระดานหรือเกมไพ่เพื่อให้ผู้เล่นคนอื่นๆ มีอะไรทำระหว่างรอให้ผู้เล่นที่อยู่ในห้องเล่นเกม 7 นาทีบนสวรรค์จนครบเวลา  เครื่องจับเวลาที่มีสัญญาณเตือนชวนตกใจ เช่น เสียงไซเรน ก็ช่วยเพิ่มบรรยากาศให้กับเกมและช่วยให้คุณรู้ตัวเมื่อหมดเวลาด้วย พอเครื่องจับเวลาส่งสัญญาณเตือนว่าหมดเวลา ให้เคาะประตูและบอกให้คนสองคนที่อยู่ในห้องรู้ว่าถึงเวลาออกมาแล้ว จากนั้นคุณก็สุ่มเลือกผู้เล่นรอบใหม่สองคน คุณอาจจะอยากได้ฉากจบสุดเร้าใจในตอนจบของเกม 7 นาทีบนสวรรค์ ถ้าคุณอยากได้ผลลัพธ์แบบนั้น พอหมดเวลาปุ๊บก็ให้เปิดประตูปั๊บเลย ให้เวลาตัวเองสักครู่แล้วหายใจเข้าลึกๆ เพื่อสงบสติอารมณ์ เพราะในสถานการณ์ที่มีแรงกดดันจากคนรอบข้าง อารมณ์อาจจะกระเจิดกระเจิงและคุณก็อาจจะพูดหรือทำในสิ่งที่คุณไม่ได้ตั้งใจออกไป การหยุดคิดสักครู่จะช่วยให้คุณไม่ตอบสนองแบบหุนหันพลันแล่นและเข้าใจตัวเองในขณะนั้นมากยิ่งขึ้น คุณอาจจะถามตัวเองว่า "ฉันอยากเป็นคนแบบไหน แล้วคนที่ฉันอยากเป็นเขาจะทำสิ่งนี้หรือเปล่า" ถ้าคำตอบคือไม่ คุณก็ไม่ควรเข้าร่วม คนเรามักจะติดอยู่ในกรอบความคิดของกลุ่ม แต่การแสดงความรู้สึกส่วนตัวออกมาจะช่วยให้คุณสามารถเชื่อมโยงกับเพื่อนๆ/ผู้เล่นคนอื่นได้ ซึ่งเป็นการเปลี่ยนจากบริบทของกลุ่มมาเป็นบริบทส่วนตัว ทำให้เพื่อนๆ เข้าใจคุณได้มากขึ้น คุณอาจจะพูดว่า "ฉันชอบอยู่กับพวกเธอนะ แล้วฉันก็ไม่อยากทำตัวป๊อดด้วย แต่ฉันไม่อยากเล่นเกมนี้จริงๆ น่ะ" แม้ว่าความซื่อสัตย์จะเป็นหลักการที่ดีที่สุดในเกือบทุกสถานการณ์ แต่ถ้าเพื่อนๆ/ผู้เล่นคนอื่นๆ บังคับให้คุณเล่น คุณก็หาข้ออ้างเตรียมไว้ได้เลย ไม่จำเป็นต้องเป็นโกหกเป็นเรื่องเป็นราว แค่หาข้ออ้างธรรมดาๆ ว่า:  "ช่วงนี้ฉันเจ็บคอนิดหน่อยน่ะ ฉันไม่อยากให้ใครติดฉัน" "ฉันก็เขินที่จะพูดนะ แต่ฉันดันเป็นปากนกกระจอกน่ะสิ เจ็บปากมากเลย เล่นไม่ได้หรอก" มีเกมกลุ่มอีกหลายเกมที่คุณสามารถเล่นแทนเกมนี้ได้ และผู้เล่นคนอื่นๆ ก็อาจจะอยากเล่นเกมพวกนี้มากกว่าเกม 7 นาทีบนสวรรค์เสียอีก ตัวอย่างเกมที่เล่นเป็นกลุ่มได้ก็เช่น ทวิสเตอร์ ใบ้คำ เกมทายภาพ ไพ่ UNO และอื่นๆ อีกมากมาย คุณอาจจะเสนอเกมที่คุณรู้ว่าคนอื่นๆ ในกลุ่มชอบ เพราะถ้าคนอื่นก็อยากเล่นเกมนี้เหมือนกัน ก็เป็นไปได้มากๆ ว่าคุณจะไม่ต้องเล่นเกม 7 นาทีบนสวรรค์ ถ้าไม่มีกติกาที่กำหนดไว้ว่าคุณสามารถทำอะไรในเกมนี้ได้บ้าง คุณก็อาจจะกำหนดขอบเขตส่วนตัวกับคนที่คุณจะใช้เวลา 7 นาทีบนสวรรค์ร่วมกันกับเขา เพราะถ้าคุณไม่กำหนดขอบเขตขึ้นมา ผู้เล่นอีกคนอาจจะตีความสัญญาณที่คุณส่งออกมาผิดไปและทำอะไรเกินเลยได้  คุณอาจจะพูดประมาณว่า "เราคุยกันเฉยๆ ได้มั้ย" หรือ "เราคุยกันก่อนแล้วกันเนอะ ถ้าจะจูบกันก็อาจจะได้แหละ แต่ฉันไม่อยากรีบ" นอกจากนี้คุณยังสามารถกำหนดขอบเขตที่ชัดเจนได้ด้วยการพูดว่า "จูบน่ะได้นะ แต่ห้ามสัมผัสแบบอื่น" บางครั้งมันก็มีสิ่งที่ทำให้คุณรู้สึกไม่โอเคโดยที่คุณเองก็ไม่รู้ล่วงหน้า เมื่อเกิดเหตุการณ์แบบนี้ คุณควรใช้ภาษาที่ตรงไปตรงมาในการบอกผู้เล่นอีกคนว่า คุณรู้สึกอึดอัดและคุณอยากเลิก  เช่น ถ้าเขาสัมผัสคุณในแบบที่คุณไม่ชอบ คุณก็อาจจะบอกเขาไปเลยว่า "ไม่ ฉันไม่อยากให้เธอสัมผัสฉันตรงนั้น" การพูดออกไปว่า "ไม่" กับใครอาจจะเป็นเรื่องยาก แต่ถ้าคุณไม่พูด อะไรๆ มันอาจจะเกินเลยไปกว่าที่คุณตั้งใจไว้ คุณไม่ควรเข้าไปมีส่วนร่วมในสิ่งที่ทำให้คุณรู้สึกอึดอัดเด็ดขาด สิ่งเหล่านี้ได้แก่การจับมือ จูบและลูบไล้ หรือการสัมผัสในแบบอื่นๆ ที่อาจจะเกินขอบเขตส่วนตัวของผู้เล่นอีกคนหนึ่ง การถามเขาก่อนจะทำให้คุณไม่เผลอไปละเมิดขอบเขตส่วนตัวของอีกฝ่ายโดยที่ไม่รู้มาก่อน มันใช้เวลาแค่แป๊บเดียวในการที่จะถามอีกฝ่ายว่า "ผมจับมือคุณได้มั้ย" หรือ "ผมสัมผัสคุณแบบนี้ได้มั้ย"
เตรียมสถานที่สำหรับเล่นเกม. รวมตัวผู้เล่น. อธิบายกติกาให้ผู้เล่นฟัง. สุ่มเลือกผู้เล่น. เล่นเกม. ตั้งสติ. พูดความรู้สึกของคุณให้ชัดเจน. หาข้ออ้าง. เสนอกิจกรรมอื่นแทน. กำหนดขอบเขตที่ชัดเจนก่อนเล่น. พูดออกไปเลยว่าคุณไม่โอเคทันทีที่คุณรู้สึกแบบนั้น. ถามผู้เล่นอีกคนก่อนลองอะไรใหม่ๆ.
https://www.wikihow.com/Play-7-Minutes-in-Heaven https://www.wikihow.com/Play-7-Minutes-in-Heaven https://www.wikihow.com/Play-7-Minutes-in-Heaven
Playing the Game Resisting Peer Pressure Respecting Limits